সোমবার (২২ অক্টোবর) দুপুরে সিলেট পল্লী বিদ্যুৎ সমিতির জিএম সাথে আন্দোলনকারীদের ১৩ সদস্যের একটি প্রতিনিধি দলের বৈঠক অনুষ্ঠিত হয়। ওই বৈঠক থেকে বিষয়টি সমাধান নিয়ে আলোচনা হলেও কর্তৃপক্ষের কথায় আশ্বস্ত হতে পারেন নি আন্দোলনকারীরা। এতেকরে আরো বৃহৎ পরিসরে চলমান ধারাবাহিক আন্দোলন চালিয়ে যাওয়ার ঘোষণা দিয়েছেন মিটার রিডার এবং মেসেঞ্জার পদে কর্মরতরা। বিষয়টি সিলেটটুডে টুয়েন্টিফোরকে নিশ্চিত করেছেন মিটার রিডার এবং মেসেঞ্জার পদে কর্মরত কামাল ও রাজ্জাক।